Държавен вестник, бр. 94, 2015 г., стр. 107

БРОЙ  94	
Д Ъ Р Ж А В Е Н  В Е С Т Н И К 	
СТР.  107  
(4) Общата оценка е „Съответства на 
държавния образователен стандарт за позна-
вателните книжки, учебниците и учебните 
помагала“, когато представените становища 
със заключение „Предлагам за одобрение“ 
са не по-малко от: три – от оценителите на 
съдържанието, две – от оценителите на гра-
фичния дизайн, и две – от оценителите на 
полиграфическото изпълнение.
(5) Общата оценка се формира от комиси-
ята по чл. 72, за което се съставя протокол. 
Неразделна част от протокола са становищата 
на оценителите.
Чл. 76. (1) Министърът на образованието 
и науката със заповед:
1. одобрява проектите на променена позна-
вателна книжка, на променен учебник или на 
променен учебен комплект, които са получи-
ли обща оценка „Съответства на държавния 
образователен стандарт за познавателните 
книжки, учебниците и учебните помагала“;
2. отказва да одобри проектите на про-
менена познавателна книжка, на променен 
учебник или на променен учебен комплект, 
които са получили обща оценка „Не съответ-
ства на държавния образователен стандарт 
за познавателните книжки, учебниците и 
учебните помагала“.
(2) Министърът на образованието и науката 
одобрява или отказва да одобри внесените 
проекти в срок не по-дълъг от три месеца от 
изтичане на срока по чл. 70, ал. 1, т. 4.
(3) Актовете по ал. 2 се съобщават на 
вносителя в 3-дневен срок от издаването им.
Чл. 77. (1) Гриф „Одобрена/Одобрен със 
Заповед № ... на министъра на образованието 
и науката“ се поставя само върху променена 
познавателна книжка, върху променен учебник 
или върху променен учебен комплект, чиято 
промяна е одобрена при условията и по реда 
на тази глава. 
(2) На подходящо място върху променена 
познавателна книжка, върху променен учеб-
ник или върху променен учебен комплект 
се поставят и имената на рецензентите на 
издателството и имената на оценителите на 
съдържанието, на графичния дизайн и на 
полиграфическото изпълнение.
(3) След поставяне на текстовете по ал. 1 
и 2 вносителят е длъжен да предостави в 
МОН по три екземпляра от познавателната 
книжка, от учебника и от учебния комплект, 
чиито изменения са одобрени при условията 
и по реда на тази глава.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
„Макет“ е разпечатка на цялостната компо-
зиция от изображения и текст на проекта на 
познавателна книжка или учебник, включващ:
а) трайно скрепена, странирана, черно-бяла 
разпечатка на подготвеното за печат издание;
б) цветна разпечатка на корица;
в) цветни разпечатки на две печатни коли. 
§ 2. Разходите за подготовката на проек-
тите на познавателна книжка, на учебник 
и на учебен комплект, както и разходите за 
разпространението на проектите на учебник 
и на учебен комплект до училищата са за 
сметка на вносителите. 
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 3. Учебниците и учебните комплекти за 
І и за V клас, които ще се използват в учи-
лищното обучение от учебната 2016 – 2017 г., 
се оценяват и одобряват при условията и по 
реда на тази наредба, като срокът по чл. 44, 
ал. 2, т. 5 за внасяне на проектите на учебници 
и на учебни комплекти е 7 месеца.
§ 4. (1) Учебниците и учебните помагала, 
одобрени при условията и по реда на Наредба 
№ 4 от 1995 г. за оценяване, издаване и раз-
пространение на учебници за системата на 
средното образование (ДВ, бр. 14 от 1995 г.), 
Наредба № 5 от 2000 г. за учебниците и учеб-
ните помагала (ДВ, бр. 4 от 2001 г.), Наредба 
№ 3 от 2002 г. за оценяване, одобряване и 
разпространение на учебници и учебни пома-
гала (ДВ, бр. 30 от 2002 г.) и Наредба № 5 от 
2003 г. за оценяване и одобряване на учебни-
ци и учебни помагала (ДВ, бр. 49 от 2003 г.), 
продължават да се използват в системата на 
предучилищното и училищното образование 
до одобряване на нови познавателни книжки, 
учебници или учебни комплекти по съот-
ветното образователно направление, учебен 
предмет или модул при условията и по реда 
на тази наредба.
(2) До одобряване на нови познавателни 
книжки, учебници или учебни комплекти при 
условията и по реда на глава трета в учебни-
ците, одобрени преди влизане в сила на тази 
наредба, които се използват в системата на 
предучилищното и училищното образова-
ние, могат да се извършват само обективно 
необходими промени на съдържанието, на 
графичния дизайн и/или на полиграфическото 
изпълнение при условията и по реда на глава 
четвърта.
§ 5. (1) Откритите и неприключили към 
влизане в сила на тази наредба процедури 
по оценяване и одобряване на проекти на 
учебни помагала се прекратяват считано от 
14.12.2015 г.
(2) Внесените в процедурата по ал. 1 такси 
се възстановяват на вносителите в 3-дневен 
срок от влизане в сила на наредбата.
§ 6. Тази наредба се издава на основание 
чл. 22, ал. 3 във връзка с ал. 2, т. 13 ЗПУО и 
отменя Наредба № 5 от 2003 г. за оценяване 
и одобряване на учебници и учебни помагала.
§ 7. Наредбата влиза в сила от 14 декем-
ври 2015 г.
Министър: 
Тодор Танев